આમાં વસ્તુ બદલી આપવાના ચાન્સ તો હોય નહિ. એટલે લૉટરિમાં જે લાગ્યું તે ખરું માનીને સ્વીકારી જ લેવાનું. બાકી ગુજરાતીઓની તો નોટબંધીની માફક લાઈન જ લાગી જાય. પણ સમજે કે ઈશ્વરની રચનામાં બહુ ઊંડા ન ઉતરાય. ઉતરવા જઈએ તો મગજનું આવી બને. એકપણ અંગ માટે ડુપ્લીકેટ મસાલો એમણે ચલાવ્યો નથી, એ ભગવાનની ખાનદાની કહેવાય. માણસ લોકોનું લોહી પીઈ શકે, પણ જાતે લોહી ન બનાવી શકે. બાકી ડુપ્લીકેટ પાર્ટ્સની તો કીમત સાંભળીને જ અટૅક આવી જાય.. ખરીદવા જઈએ તો પહેલા આપણે વિજય માલ્યા બનવું પડે, તો જ પોષાય.